स्कूल में एडवेंचर स्पोर्ट्स के दौरान 25 फीट की ऊंचाई से गिरी बच्ची, देखें - VIDEO  
घटना के बाद स्कूल प्रबंधन ने डॉक्टर को नहीं बुलाया
छात्रा के माता-पिता का इंतजार करता रहा प्रबंधन
बच्ची को सिर में गंभीर चोटें लगीं, आईसीयू में भर्ती
छत्तीसगढ़ की राजधानी रायपुर में एक निजी स्कूल में एडवेंचर स्पोर्ट्स के दौरान दूसरी मंजिल से एक छात्रा गिर गई. 'द रेडिएंट वे' नाम के स्कूल में एडवेंचर पिकनिक के आयोजन के दौरान यह हादसा हुआ. जिप लाइनिंग  गेम के दौरान 11 साल की बच्ची 25 फीट की ऊंचाई से गिर गई. आरोप है कि  घटना के बाद स्कूल प्रबंधन ने डॉक्टर को नहीं बुलाया, बल्कि बच्ची के माता पिता का इंतजार करते रहे.
अभिभावकों का कहना है कि स्कूल प्रबंधन ने 1000-1000 रुपये की फीस लेकर इसका आयोजन किया था. घायल बच्ची को फिलहाल एम्स में भर्ती कराया गया है. वहां आईसीयू में उसका इलाज चल रहा है. बच्ची को सिर में गंभीर चोट लगी हैं.
स्कूल शिक्षा अधिकारी जीआर चंद्राकर ने कहा है कि स्कूल प्रबंधन के खिलाफ एफआईआर दर्ज कराई गई है. उनका यह भी आरोप है कि स्कूल में सुरक्षा के कोई इंतजाम नहीं थे. विभाग द्वारा स्कूल प्रबंधन की मान्यता रद्द करने संबंधी नोटिस देने की तैयारी भी चल रही है.

@bhupeshbaghel ऐसे स्कूलों पर फौरन कार्रवाई हो, अभिभावक भी रखें ध्यान. रायपुर के स्कूल में एडवेंचर स्पोर्ट्स के दौरान हुआ हादसा @ajaiksaran@manishndtv@dharamtiwari@shailendranrb@ndtvindia#Delhi#indiawithisrael#WorldKindnessDaypic.twitter.com/yNQqGmaZ4w
एडवेंचर कम्पनी के खिलाफ भी मामला दर्ज हो गया है.